दिल्लीसँग हार्दा पञ्जाबको प्ले-अफ सम्भावना कमजोर
लियाम लिभिङस्टोनको आक्रामक ९४ रनलाई निस्तेज पार्दै दिल्ली क्यापिटल्सले बुधबार इन्डियन प्रिमियर लिगमा पञ्जाब किंग्समाथि १५ रनको सान्त्वना जित निकालेको छ । हारले पञ्जाबको प्ले-अफ सम्भावना कमजोर भएको छ ।
काठमाडौँ — लियाम लिभिङस्टोनको आक्रामक ९४ रनलाई निस्तेज पार्दै दिल्ली क्यापिटल्सले बुधबार इन्डियन प्रिमियर लिगमा पञ्जाब किंग्समाथि १५ रनको सान्त्वना जित निकालेको छ । हारले पञ्जाबको प्ले-अफ सम्भावना कमजोर भएको छ ।दक्षिण अफ्रिकाका रियल रसोको नटआउट ८२ रनको सहयोगमा दिल्लीले पहिले ब्याटिङ गर्दै दुई विकेटमा २ सय १३ रन बनाएको थियो । जवाफमा पञ्जावले आठ विकेटमा १ सय ९८ रन मात्र बनाउन सक्यो ।लिभिङस्टोनले ४८ बलमा खेलेको उत्कृष्ट प्रदर्शन पञ्जाबका लागि काम लागेन् । दिल्ली आफै प्ले-अफको सम्भावनाबाट बाहिरिसकेको छ । पञ्जाब लिग तालिकाको आठौं स्थानमा छ र प्ले-अफ पुग्न उसलाई अब आफ्नो जितले मात्र पुग्ने छैन् । 